CELEX: 22013D0185
Language: lt
Date: 1383868800000
Title: 2013 m. lapkričio 8 d. EEE jungtinio komiteto sprendimas Nr. 185/2013, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)

27.3.2014   
            
            
               LT
            
            
               Europos Sąjungos oficialusis leidinys
            
            
               L 92/10
            
         EEE JUNGTINIO KOMITETO SPRENDIMAS
   
   Nr. 185/2013
   2013 m. lapkričio 8 d.
   kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               2012 m. vasario 10 d. EEE jungtinio komiteto sprendimu Nr. 6/2012, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) (1), iš EEE susitarimo II priedo I skyriaus išbrauktas 1 punkto tekstas;
            
         
               (2)
            
            
               į EEE susitarimo II priedo I skyriaus 1 punktą kaip įtraukos buvo įtrauktos 2000 m. birželio 26 d. Europos Parlamento ir Tarybos Direktyva 2000/40/EB dėl valstybių narių įstatymų, reglamentuojančių transporto priemonių apsauginį priekio užkardą, suderinimo ir iš dalies pakeičianti Tarybos direktyvą 70/156/EEB (2), ir 2001 m. rugsėjo 27 d. Europos Parlamento ir Tarybos direktyva 2001/56/EB dėl motorinių transporto priemonių ir jų priekabų šildymo sistemų, iš dalies keičianti Tarybos direktyvą 70/156/EEB ir panaikinanti Tarybos direktyvą 78/548/EEB (3), ir Sprendimu Nr. 6/2012 tos direktyvos klaidingai panaikintos;
            
         
               (3)
            
            
               todėl Direktyva 2000/40/EB turi būti įtraukta į EEE susitarimą;
            
         
               (4)
            
            
               todėl Direktyva 2001/56/EB turi būti įtraukta į EEE susitarimą;
            
         
               (5)
            
            
               į EEE susitarimą įtrauktu Europos Parlamento ir Tarybos reglamentu (EB) Nr. 661/2009 (4) nuo 2014 m. lapkričio 1 d. panaikinamos direktyvos 2000/40/EB ir 2001/56/EB, todėl nuo 2014 m. lapkričio 1 d. jos turi būti panaikintos;
            
         
               (6)
            
            
               todėl EEE susitarimo II priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo II priedo I skyriuje po 45zzr punkto (Komisijos reglamentas (ES) Nr. 523/2012) įterpiami šie punktai:
   
               „45zzs.
            
            
               
                  32000 L 0040: 2000 m. birželio 26 d. Europos Parlamento ir Tarybos direktyva 2000/40/EB dėl valstybių narių įstatymų, reglamentuojančių transporto priemonių apsauginį priekio užkardą, suderinimo ir iš dalies pakeičianti Tarybos direktyvą 70/156/EEB (OL L 203, 2000 8 10, p. 9).
            
         
               45zzt.
            
            
               
                  32001 L 0056: 2001 m. rugsėjo 27 d. Europos Parlamento ir Tarybos direktyva 2001/56/EB dėl motorinių transporto priemonių ir jų priekabų šildymo sistemų, iš dalies keičianti Tarybos direktyvą 70/156/EEB ir panaikinanti Tarybos direktyvą 78/548/EEB (OL L 292, 2001 11 9, p. 21).“
            
         2 straipsnis
   EEE susitarimo II priedo I skyriaus 45zzs punktas (Europos Parlamento ir Tarybos direktyva 2000/40/EB) ir 45zzt punktas (Europos Parlamento ir Tarybos direktyva 2001/56/EB) nuo 2014 lapkričio 1 d. panaikinami.
   3 straipsnis
   Šis sprendimas įsigalioja 2013 m. lapkričio 9 d., jei pateikti visi pranešimai pagal EEE susitarimo 103 straipsnio 1 dalį (5).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje 2013 m. lapkričio 8 d.
      
         
            EEE jungtinio komiteto vardu
         
         
            Pirmininkas
         
         Thórir IBSEN
         
      
   
   
      (1)  OL L 161, 2012 6 21, p. 10.
   
      (2)  OL L 203, 2000 8 10, p. 9.
   
      (3)  OL L 292, 2001 11 9, p. 21.
   
      (4)  OL L 200, 2009 7 31, p. 1.
   
      (5)  Konstitucinių reikalavimų nenurodyta.